Ο **Όλντριχ Λάισεκ** (Τσέχικη προφορά: lai•sek) (8 Φεβρουαρίου 1925 - 2 Οκτωβρίου 2001) ήταν Τσέχος ζωγράφος, σχεδιαστής, γραφίστας και δάσκαλος των τεχνών. Ήταν μέλος της Ένωσης Δημιουργικών Καλλιτεχνών της Τσεχοσλοβακίας από το 1954. Ήταν επικεφαλής μίας καλλιτεχνικής κοινότητας με την επωνυμία «Η Ομάδα των Οκτώ Καλλιτεχνών». Το 1985 του απονεμήθηκε το εθνική παράσημο για την Άριστη Εργασία. Κατά τη διάρκεια της ζωής του φιλοτέχνησε πάνω από 3.000 έργα, εκ των οποίων περισσότερα από 1.800 ανήκουν σε ιδιωτικές συλλογές.

Ζωή
---

Ο Λάισεκ γεννήθηκε στις 8 Φεβρουαρίου 1925 στο Κρεσέτιτσε, ένα χωριό κοντά στην Κούτνα Χόρα, στην κεντρική Βοημία (Τσεχοσλοβακία), σε μια οικογένεια εμπόρων. Το 1944, αποφοίτησε από μηχανικό βιομηχανικό γυμνάσιο στην Κούτνα Χόρα. Κατά τη διάρκεια του Β΄ Παγκοσμίου Πολέμου, συμμετείχε σε μια επαναστατική οργάνωση με το όνομα «Η Γροθιά», όπου πολέμησε κατά της ναζιστικής κατοχής της Τσεχοσλοβακίας. Μετά τον Δεύτερο Παγκόσμιο Πόλεμο, μετακόμισε στην Πράγα όπου εργάστηκε στην Τσεχοσλοβακική Ένωση Βιομηχανίας. Αρχίζοντας το 1946, σπούδασε στο Πανεπιστήμιο του Καρόλου στην Πράγα. Κατά τη διάρκεια αυτής της περιόδου, ο Λάισεκ ανακάλυψε το καλλιτεχνικό του ταλέντο και αποφοίτησε το 1950. Το 1966 επίσης αποφοίτησε με πτυχίο στην οικονομία. Στη συνέχεια εργάστηκε ως δάσκαλος. Υπήρξε επίσης καθηγητής στη Σχολή Εφαρμοσμένων Τεχνών στην Πράγα ξεκινώντας το 1955.

Ο Λάισεκ είχε επιτυχία στην καλλιτεχνική του σταδιοδρομία αρκετά νωρίς. Το 1955, έγινε δεκτός στην κοινωνία Στούρσα και αργότερα στο Κέντρο VI. Συμμετείχε σε διαγωνισμό για την ανακαίνιση των χώρων του Εθνικού Θεάτρου της Πράγας. Από το 1954, υπήρξε μέλος της Ένωσης Δημιουργικών Καλλιτεχνών της Τσεχοσλοβακίας. Το 1960 ίδρυσε μια καλλιτεχνική κοινωνία με την επωνυμία Η Ομάδα των Οχτώ Καλλιτεχνών, στην οποία ενεργούσε ως επικεφαλής. Οι στόχοι αυτής της κοινωνίας ήταν κυρίως να δημιουργήσουν εκπαιδευτικά, καλλιτεχνικά γεγονότα στην ύπαιθρο και να αναζητήσουν νέους χώρους όπου θα μπορούσαν να πραγματοποιηθούν διάφορες εκθέσεις. Το 1985, βραβεύτηκε από τον πρόεδρο της δημοκρατίας με το παράσημο για την Άριστη Εργασία. 

Πέθανε στις 2 Οκτωβρίου 2001 στην Πράγα της Τσεχίας, στην ηλικία των 76 ετών.

Παραπομπές
----------

1. 1 2  pantheon.world/profile/person/Oldřich\_Lajsek. Ανακτήθηκε στις 9  Οκτωβρίου 2017.
2. 1 2  *Τσεχική Εθνική Βάση Δεδομένων Καθιερωμένων Όρων*. xx0078172. Ανακτήθηκε στις 23  Νοεμβρίου 2019.
3. ↑  *The Fine Art Archive*. 849.
4. 1 2 3  *The Fine Art Archive*. cs.isabart.org/person/849. Ανακτήθηκε στις 1  Απριλίου 2021.
5. 1 2 3  *Regional Database of the Central Bohemian Research Library in Kladno*. p0094409-Lajsek-Oldrich-19252001. Ανακτήθηκε στις 20  Ιουνίου 2023.
6. ↑  (Αγγλικά) *BillionGraves*. 40912609.
7. ↑  Hlaváček, J.: 8 výtvarníků. Galerie ČFVU – Purkyně. Praha: Český fond výtvarných umění, 1960, F 151350.

Εξωτερικοί σύνδεσμοι
--------------------

* Διαδικτυακός κατάλογος πινάκων του Λάισεκ
* Galerie výtvarného umění v Ostravě:
* Υπογραφές ζωγράφων
* Východočeská galerie v Pardubicích: ...

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 85814267
* ISNI: 0000 0000 5676 2224
* NKC: xx0078172

 |

 |